cyanic-selkie/wikianc huggingface dataset:
การดักจับและการจัดเก็บคาร์บอน
ข้อจำกัดของ CCS สำหรับโรงไฟฟ้า
การใช้ CCS สามารถลดการปล่อย CO2 จากโรงไฟฟ้​​าถ่านหินราว 85-90% หรือมากกว่า แต่ก็ไม่มีผลต่อการปล่อย CO2 จากการทำเหมืองแร่และการขนส่งถ่านหิน มันจะทำแน่ๆคือมัน "เพิ่มการปล่อยก๊าซดังกล่าวและมลพิษทางอากาศต่อหน่วยของพลังงานขนส่งสุทธิและจะเพิ่มผลกระทบทางระบบนิเวศ, การใช้ที่ดิน, มลพิษทางอากาศและมลพิษในน้ำทั้งหมดที่เกิดจากการทำเหมือง, การขนส่งและการแปรรูปถ่านหินเนื่องจากระบบ CCS ต้องการพลังงานมากขึ้น 25% ซึ่งหมายถึงการเผาไหม้ถ่านหินมากขึ้น 25% มากกว่าระบบไม่ใช้ CCS"
ความกังวลอีกอย่างหนึ่งคือความคงทนของรูปแบบการจัดเก็บ ฝ่ายตรงข้ามกับ CCS อ้างว่าการจัดเก็บ CO2 ที่ปลอดภัยและถาวรไม่สามารถรับประกันและว่าแม้แต่อัตราการรั่วไหลที่ต่ำมากอาจส่งผลเสียต่อการบรรเทาผลกระทบของสภาพภูมิอากาศใด ๆ ในปี 1986 การรั่วไหลขนาดใหญ่ของ CO2 ที่ถูกเก็บกักไว้ตามธรรมชาติได้พุ่งขึ้นจากทะเลสาบ Nyos ในประเทศแคเมอรูนและทำให้ประชาชน 1,700 คนหมดสติ ในขณะที่คาร์บอนถูกแยกเก็บตามธรรมชาติ บางคนชี้ไปที่เหตุการณ์ที่เป็นหลักฐานสำหรับผลกระทบจากภัยพิบัติที่อาจเกิดขึ้นจากการแยกเก็บคาร์บอนแบบเทียม
ด้านหนึ่ง กรีนพีซอ้างว่า CCS อาจนำไปสู่​​การเพิ่มค่าใช้จ่ายโรงไฟฟ้​​าถ่านหินขึ้นเป็นสองเท่า ฝ่ายตรงข้ามกับ CCS ก็อ้างว่าเงินที่ใช้จ่ายกับ CCS จะเบี่ยงเบนความสนใจการลงทุนออกไปจากการแก้ปัญหาการเปลี่ยนแปลงสภาพภูมิอากาศอื่น ๆ ในทางตรงกันข้าม CCS จะเป็นที่น่าสนใจทางเศรษฐกิจเมื่อเปรียบเทียบกับรูปแบบอื่น ๆ ของการผลิตไฟฟ้าคาร์บอนต่ำและมองเห็นโดย IPCC และองค์กรอื่น ๆ ว่าเป็นองค์ประกอบที่สำคัญสำหรับการตอบสนองเป้าหมายการบรรเทาผลกระทบเช่น 450 ppm และ 350 ppm
ค่าใช้จ่าย
แม้ว่ากระบวนการต่างๆที่เกี่ยวข้องกับ CCS จะถูกนำไปสาธิตในอุตสาหกรรมอื่น ๆ ก็ตาม ไม่มีโครงการเชิงพาณิชย์ที่มีการบูรณาการกระบวนการเหล่านี้จะเกิดขึ้น; ค่าใช้จ่ายจึงค่อนข้างมีความไม่แน่นอน บางการประมาณการที่น่าเชื่อถือเร็วๆนี้ได้แสดงให้เห็นว่าค่าใช้จ่ายในการดักจับและการจัดเก็บก๊าซคาร์บอนไดออกไซด์อยู่ที่ USD60 ต่อตัน ที่สอดคล้องกับการเพิ่มขึ้นของราคากระแสไฟฟ้าของสหรัฐประมาณ 6c ต่อกิโลวัตต์ชั่วโมง (คิดจากโรงไฟฟ้​​าถ่านหินทั่วไปที่ปล่อยก๊าซ CO2 จำนวน 2.13 ปอนด์ต่อกิโลวัตต์ชั่วโมง) ราคานี้จะเป็นสองเท่าของราคาไฟฟ้าอุตสาหกรรมของสหรัฐโดยทั่วไป (ตอนนี้อยู่ที่ประมาณ 6c ต่อกิโลวัตต์ชั่วโมง) และเพิ่มราคาไฟฟ้าขายปลีกสำหรับที่อยู่อาศัยโดยทั่วไปประมาณ 50% (สมมติว่า 100% ของพลังงานผลิตจากถ่านหินซึ่งอาจไม่จำเป็นต้องเป็นกรณีนี้ เนื่องจากมันแตกต่างกันไปในแต่ละรัฐ) ราคา(โดยประมาณ) ที่เพิ่มขึ้นคาดว่าจะมีแนวโน้มที่คล้ายกันในประเทศที่ต้องพึ่งพาถ่านหินเช่นออสเตรเลีย เพราะเทคโนโลยีและเคมีการดักจับ เช่นเดียวกับการขนส่งและค่าใช้จ่ายการฉีดจากโรงไฟฟ้​​าดังกล่าวจะไม่ได้(ในความรู้สึกโดยรวม)แตกต่างกันอย่างมีนัยสำคัญจากประเทศหนึ่งไปยังอีก ประเทศหนึ่ง
เหตุผลที่ CCS ถูกคาดว่าจะเป็นสาเหตุให้เกิดการเพิ่มขึ้นของราคาพลังงานดังกล่าวมีหลายประการ ประการแรก การดักจับและการบีบอัด CO2 ต้องการพลังงานเพิ่มขึ้น ทำให้ค่าใช้จ่ายในการดำเนินงานของโรงไฟฟ้​​าที่มีการติดตั้ง CCS เพิ่มขึ้นอย่างมีนัยสำคัญ นอกจากนี้ การลงทุนและค่าใช้จ่ายด้านทุนยังมีการเพิ่มขึ้นอีกด้วย กระบวนการจะเพิ่มความต้องการด้านเชื้อเพลิงของโรงไฟฟ้าที่มี CCS ประมาณ 25% สำหรับโรงไฟฟ้​​าถ่านหินและประมาณ 15% สำหรับโรงไฟฟ้าที่ใช้ก๊าซธรรมชาติเป็นเชื้อเพลิง ค่าใช้จ่ายของเชื้อเพลิงส่วนเกินนี้เช่นเดียวกับค่าใช้จ่ายของระบบการจัดเก็บและอื่น ๆ คาดว่าจะเพิ่มค่าใช้จ่ายของพลังงานจากโรงไฟฟ้​​าที่มี CCS ประมาณ 30-60% ขึ้นอยู่กับสถานการณ์อย่างใดอย่างหนึ่ง โครงการสาธิต CCS ก่อนเชิงพาณิชย์มีแนวโน้มที่จะมีราคาแพงกว่าเทคโนโลยี CCS ที่สมบูรณ์แล้ว; ค่าใช้จ่ายเพิ่มเติมโดยรวมของโครงการสาธิต CCS ขนาดใหญ่ในช่วงต้นคาดว่าจะมีมูลค่า 0.5-1.1 พันล้านปอนด์ต่อโครงการตลอดชีวิตของโครงการ การนำไปประยุกย์ใช้อื่น ๆ ก็เป็นไปได้ ในความเชื่อที่ว่าคาร์บอนที่ถูกกักเก็บสามารถนำมาหาประโยชน์ได้เพื่อชดเชยค่าใช้จ่ายในการดักจับและการกักเก็บ, สถาปนิกวอล์คเกอร์ได้ตีพิมพ์การประยุกต์ใช้ก๊าซ CO2 (CAES) เป็นครั้งแรก เป็นการเสนอให้ใช้ CO2 ที่ถูกเก็บกักเป็นสถานีเก็บรักษาพลังงานเมื่อวันที่ 24 ตุลาคม 2008 ณ วันนี้ ความเป็นไปได้ของการชดเชยค่าใช้จ่ายที่อาจมีศักยภาพดังกล่าวยังไม่ได้รับการตรวจสอบ
ค่าใช้จ่ายของ CCS ขึ้นอยู่กับค่าใช้จ่ายของการดักจับและการจัดเก็บที่แตกต่างกันไปตามวิธีการที่ใช้ การจัดเก็บทางธรณีวิทยาในโพรงน้ำเกลือหรือในทุ่งน้ำมันหรือก๊าซที่หมดแล้วมักจะมีค่าใช้จ่ายที่ USD 0.50-8.00 ต่อตันของ CO2 ที่ฉีด บวกเพิ่มอีก USD 0.10-0.30 เป็นค่าใช้จ่ายสำหรับการเฝ้าสังเกต อย่างไรก็ตาม เมื่อการจัดเก็บถูกนำไปรวมเข้ากับการสูบน้ำมันแบบก้าวหน้าเพื่อสกัดน้ำมันเพิ่มเติมจากทุ่งน้ำมัน การจัดเก็บจะให้ผลประโยชน์สุทธิเป็นจำนวน USD 10-16 ต่อตันของ CO2 ที่ฉีด (ขึ้นอยู่กับราคาน้ำมันในปี 2003) ตัวเลขนี้มีแนวโน้มว่าจะลบล้างบางส่วนของผลกระทบของการดักจับคาร์บอนเมื่อน้ำมันถูกเผาเป็นเชื้อเพลิง แม้ว่าสิ่งนี้จะถูกนำมาคิดด้วย (ตามที่ตารางข้างบนแสดงไว้) ผลประโยชน์ที่ได้ก็มีน้ำหนักเกินกว่าค่าใช้จ่ายส่วนเพิ่มของการดักจับคาร์บอน
ค่ากระแสไฟฟ้าที่ผลิตจากแหล่งเชื้อเพลิงที่แตกต่างกัน รวมทั้งพวกที่ผสมผสานเทคโนโลยีของ CCS ทั้งหลาย สามารถพบได้ใน'ค่ากระแสไฟฟ้าตามแหล่งที่มา' ถ้าการดักจับ CO2 เป็นส่วนหนึ่งของวัฏจักรเชื้อเพลิงแล้ว ดังนั้น CO2 จะเป็นมูลค่ามากกว่าที่จะเป็นค่าใช้จ่าย ข้อเสนอเชื้อเพลิงแสงอาทิตย์หรือวัฏจักรก๊าซมีเทนที่นำเสนอโดยสมาคม Fraunhofer ท่ามกลางข้อเสนอของคนอื่น ๆ เป็นตัวอย่างหนึ่ง วัฏจักร "เชื้อเพลิงแสงอาทิตย์" นี้ใช้ส่วนเก​​ินของพลังงานหมุนเวีบนไฟฟ้าเพื่อผลิตไฮโดรเจนด้วยวิธีอิเล็กโทรไลซิสของน้ำ  จากนั้นไฮโดรเจนจะนำไปรวมกับ CO2 เพื่อผลิตเป็นก๊าซธรรมชาติสังเคราะห์ (SNG) และนำปเก็บไว้ในเครือข่ายก๊าซ ดูรายงานค่าใช้จ่ายล่าสุดเกี่ยวกับค่าใช้จ่ายของการดักจับ CO2 ที่ผลิตโดยแพลตฟอร์มการปล่อยมลพิษเป็นศูนย์ ( Zero Emissions Platform)
รัฐบาลทั่วโลกได้ให้การสนับสนุนด้านเงินทุนในหลากหลายชนิดที่แตกต่างกันสำหรับโครงการสาธิต CCS รวมทั้งเครดิตภาษี, การจัดสรรและการอนุมัติ เงินทุนจะเกี่ยวข้องกับทั้งความปรารถนาที่จะเร่งกิจกรรมด้านนวัตกรรมสำหรับ CCS ให้เป็นเทคโนโลยีคาร์บอนต่ำและความจำเป็นในการจัดกิจกรรมกระตุ้นเศรษฐกิจ ณ ปี 2011 ประมาณ USD 23.5 พันล้านได้รับการจัดสรรให้พร้อมที่จะสนับสนุนโครงการสาธิต CCS ขนาดใหญ่ทั่วโลก
การดักจับและการจัดเก็บคาร์บอนและพิธีสารเกียวโต
วิธีหนึ่งที่จะให้การสนับสนุนด้านเงินทุนสำหรับโครงการ CCS ในอนาคตอาจจะทำผ่านกลไกการพัฒนาที่สะอาดของพิธีสารเกียวโต ที่ COP16 ในปี 2010 องค๋กรย่อยสำหรับคำแนะนำทางวิทยาศาสตร์และเทคโนโลยี ที่การประชุมครั้งที่ 33 ขององค๋กรเอง ได้ออกร่างเอกสารเพิ่อแนะนำการรวมกันของการดักจับก๊าซคาร์บอนไดออกไซด์และการจัดเก็บในโพรงที่ก่อตัวทางธรณีวิทยาในกิจกรรมของโครงการกลไกการพัฒนาที่สะอาด ใน COP17 ในเดอร์บัน ข้อตกลงขั้นสุดท้ายก็มาถึงเป็นการยอมให้โครงการ CCS สามารถได้รับการสนับสนุนผ่านกลไกการพัฒนาที่สะอาด
ผลกระทบด้านสิ่งแวดล้อม
คุณความดีทางทฤษฎีของระบบ CCS คือการลดการปล่อย CO2 ได้ถึง 90% ขึ้นอยู่กับชนิดของโรงไฟฟ้า โดยทั่วไปผลกระทบด้านสิ่งแวดล้อมจากการใช้ CCS จะเกิดขึ้นในระหว่างการผลิตพลังงาน, การดักจับ, การขนส่งและการจัดเก็บ CO2 ประเด็นต่างๆที่เกี่ยวกับการจัดเก็บได้มีการกล่าวถึงในหัวข้อเหล่านั้น
พลังงานเพิ่มเติมเป็นสิ่งจำเป็นสำหรับการดักจับ CO2 และนี่หมายความว่าต้องใช้น้ำมันเชื้อเพลิงมากขึ้นเพื่อที่จะผลิตพลังงานจำนวนเท่าเดิม ซึ่งขึ้นอยู่กับชนิดของโรงไฟฟ้า สำหรับโรงไฟฟ้าใหม่แบบซุปเปอร์วิกฤตที่ใช้ผงถ่านหินและใช้เทคโนโลยีในปัจจุบัน ความต้องการพลังงานเพิ่มเติมจะอยู่ในช่วง 24-40% ในขณะที่โรงไฟฟ้าแบบก๊าซธรรมชาติวงรอบผสม (NGCC) จะอยู่ในช่วง 11-22% และสำหรับระบบเปลี่ยนถ่านหินเป็นก๊าซวงรอบผสม (IGCC) จะอยู่ในช่วง 14-25% [IPCC 2005] เห็นได้ชัดว่าการใช้เชื้อเพลิงและปัญหาสิ่งแวดล้อมที่เกิดขึ้นจากการทำเหมืองแร่และการสกัดถ่านหินหรือก๊าซทำให้เกิดปัญหาเพิ่มขึ้นสอดคล้องกัน โรไฟฟ้าที่ติดตั้งระบบกำจัดซัลเฟอร์ในก๊าซไอเสีย (flue-gas desulfurization (FGD)) สำหรับการควบคุมก๊าซซัลเฟอร์ไดออกไซด์ก็ต้องการหินปูนในปริมาณที่มากขึ้นตามสัดส่วน และระบบที่ติดตั้งระบบการลดตัวเร่งปฏิกิริยาแบบคัดเลือก (selective catalytic reduction systems) สำหรับการลดไนโตรเจนออกไซด์ที่ถูกผลิตขึ้นในระหว่างการเผาไหม้ต้องใช้แอมโมเนียในปริมาณที่มากขึ้นตามสัดส่วน
เศรษฐกิจยุโรป
เศรษฐกิจยุโรป ประกอบด้วยผู้คนกว่า 731 ล้านคนในประเทศต่าง ๆ 48 ประเทศ เช่นเดียวกับทวีปอื่น ๆ ความร่ำรวยของรัฐในทวีปยุโรปมีความแตกต่างกันออกไป แม้ว่าคนยากจนที่สุดของทวีปนี้จะดีกว่าคนยากจนที่สุดของทวีปอื่น ๆ ในแง่ของจีดีพีและมาตรฐานการครองชีพก็ตาม การสิ้นสุดของสงครามโลกครั้งที่สองทำให้ประเทศในยุโรปใกล้ชิดกันมากขึ้น ปิดท้ายในการก่อตัวสหภาพยุโรป (อียู) และในปี ค.ศ. 1999 ได้มีการนำสกุลเงินยูโรมาใช้ร่วมกัน ความแตกต่างของความมั่งคั่งทั่วทวีปยุโรปสามารถเห็นได้อย่างคร่าว ๆ ในช่วงก่อนสงครามเย็น กับบางประเทศที่บาดหมางเรื่องการแบ่งแยก (กรีซ, โปรตุเกส, สโลวีเนีย และสาธารณรัฐเช็ก) ขณะที่ประเทศในยุโรปส่วนใหญ่มีค่าจีดีพีต่อหัวสูงกว่าค่าเฉลี่ยของโลกและมีการพัฒนาสูงมาก (ลิกเตนสไตน์, ลักเซมเบิร์ก, โมนาโก, อันดอร์รา, นอร์เวย์, สวีเดน, เนเธอร์แลนด์, สวิตเซอร์แลนด์) แม้ตำแหน่งของพวกเขามากกว่าค่าเฉลี่ยของโลก (ยกเว้นมอลโดวา) แต่บางเศรษฐกิจในยุโรป ในดัชนีการพัฒนามนุษย์ (แอลเบเนีย, อาร์มีเนีย, อาเซอร์ไบจาน, บอสเนียและเฮอร์เซโกวีนา, จอร์เจีย, มาซิโดเนีย, คอซอวอ, เซอร์เบีย, เบลารุส, ยูเครน) ก็ยังคงไล่ตามประเทศผู้นำของยุโรป
ตลอดบทความ"ทวีปยุโรป"นี้ และบางส่วนของคำจะรวมถึงรัฐซึ่งมีอาณาเขตเพียงบางส่วนในยุโรปเท่านั้น – เช่น ตุรกี (ขึ้นอยู่กับคำจำกัดความ – ทั้งประเทศหรือเพียงเธรซ), อาเซอร์ไบจาน (คอเคซัส) และสหพันธรัฐรัสเซีย (ส่วนยุโรปไปยังเทือกเขาอูราล) – และรัฐที่มีภูมิศาสตร์ในทวีปเอเชีย โดยอยู่ติดกับทวีปยุโรปและยึดมั่นวัฒนธรรมตามทวีปยุโรป – เช่น อาร์มีเนีย, จอร์เจีย และไซปรัส
ทวีปยุโรปในปี ค.ศ. 2010 มีผลผลิตมวลรวมในประเทศอยู่ที่ 19.920 ล้านล้านดอลลาร์สหรัฐ (30.2% ของโลก) เศรษฐกิจของประเทศที่มีขนาดใหญ่ที่สุดในทวีปยุโรปคือประเทศเยอรมนี ซึ่งอยู่ในอันดับที่สี่ของจีดีพีโลก และอันดับห้าในจีดีพีภาวะเสมอภาคของอำนาจซื้อ (พีพีพี) ตามมาด้วยสหราชอาณาจักร ในอันดับห้าของจีดีพีโลก, ฝรั่งเศส ในอันดับหกของจีดีพีโลก, อิตาลี ในอันดับเจ็ดของจีดีพีโลก, รัสเซีย ในอันดับสิบของจีดีพีโลก และสเปน ในอันดับสิบสามของจีดีพีโลก ซึ่งทั้ง 6 ประเทศนี้ล้วนอยู่ใน 15 อันดับสูงสุดของโลก ดังนั้นเศรษฐกิจในยุโรปจึงมีสัดส่วนประมาณครึ่งหนึ่งของ 10 ประเทศที่ร่ำรวยที่สุด
เศรษฐกิจสหภาพยุโรปโดยรวมถือได้ว่าร่ำรวยและมีขนาดใหญ่ที่สุดในโลก เหนือกว่าสหรัฐที่ 2 ล้านล้านดอลลาร์สหรัฐในช่วงวิกฤตการณ์การเงิน ในปี ค.ศ. 2009 ยุโรปยังคงเป็นภูมิภาคที่มั่งคั่งที่สุดในโลก โดยมีสินทรัพย์ภายใต้การจัดการจำนวน 33 ล้านล้านดอลลาร์สหรัฐเป็นตัวแทนของความมั่งคั่งมากกว่าหนึ่งในสามของโลก แตกต่างจากอเมริกาเหนือ (29.3 ล้านล้านเหรียญสหรัฐ) ซึ่งเป็นหนึ่งในไม่กี่แห่งที่ความมั่งคั่งทะลุยอดก่อนวิกฤติสิ้นปี
จาก 500 บริษัทรายใหญ่ที่สุดที่วัดโดยรายได้ (ฟอร์ชูนโกลบอล 500 ในปี ค.ศ. 2010) ซึ่งมีสำนักงานใหญ่ 184 รายในทวีปยุโรป แบ่งเป็น 161 รายตั้งอยู่ในสหภาพยุโรป, 15 รายในสวิตเซอร์แลนด์, 6 รายในรัสเซีย, 1 รายในตุรกี, 1 รายในนอร์เวย์
ตามที่ระบุไว้ในปี ค.ศ. 2010 โดยมานูเอล กัสเตลล์ ซึ่งเป็นนักสังคมวิทยาชาวสเปน เผยว่า มาตรฐานการครองชีพเฉลี่ยของยุโรปตะวันตกนั้นสูงมาก กล่าวคือ: "ประชากรส่วนใหญ่ในยุโรปตะวันตกยังคงมีมาตรฐานการครองชีพสูงสุดในโลก รวมถึงประวัติศาสตร์ของโลก"
ดูเพิ่ม
สถิติ:
นีม
นีม (Nîmes, ) หรือ นิเม็ส (Nimes) เป็นเมืองหลักของจังหวัดการ์ในแคว้นอ็อกซีตานี ประเทศฝรั่งเศส เมืองนีมเป็นเมืองที่มีประวัติศาสตร์อันยาวนานนับพันปี นับตั้งแต่สมัยจักรวรรดิโรมันเป็นต้นมา และยังเป็นแหล่งท่องเที่ยวหลักอีกแห่งหนึ่งทางตอนใต้ของประเทศฝรั่งเศสด้วย เทศบาลนี้มีประชากรประมาณ 148,561 คน (2019)
เมืองนีมเป็นที่ตั้งของสถานที่สำคัญในสมัยโรมโบราณ รวมทั้งอัฒจันทร์แบบโรมันโบราณ วิหารโรมัน (แมซงกาเร) และหอคอยมาญ ซึ่งสถานที่ทั้งสามยังคงอยู่ในสภาพที่สมบูรณ์ จนเมืองนีมได้รับสมญานามว่า "เมืองที่มีความเป็นโรมันที่สุดนอกอิตาลี"
ประชากร
ประชากรของนีมสมัยโรมัน (ค.ศ. 50) ประมาณไว้ที่ 50–60,000 คน จากนั้นประชากรในนีมเพิ่มขึ้นจาก 128,471 คนใน ค.ศ. 1990 ไปเป็น 146,709 คนใน ค.ศ. 2012 ถึงกระนั้น ช่วงที่เติบโตเร็วที่สุดเกิดขึ้นใน ค.ศ. 1968 โดยมีอัตราการเติบโตที่ +23.5% เมื่อเทียบกับ ค.ศ. 1962
เมืองพี่น้อง
นีมเป็นเมืองพี่น้องกับเมืองดังนี้:
กิติพัฒน์ รัตนเศรณี
กิติพัฒน์ รัตนเศรณี (เกิด 12 พฤษภาคม พ.ศ. 2532) ชื่อเล่น แมงมุม เป็นนักแสดงและนายแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระมีชื่อเสียงจากเวทีการประกวดดัชชี่บอยแอนด์เกิร์ลมีผลงานจากละครเรื่อง พราว และ ดั่งสวรรค์สาป เป็นต้น
การทำงาน
กิติพัฒน์เริ่มเข้าสู่วงการบันเทิงจากเวทีการประกวดดัชชี่บอยแอนด์เกิร์ลและผลงานถ่ายแบบนิตยาสารต่างๆเป็นต่อมาเขาได้รับโอกาสร่วมแสดงละครเวทีเรื่อง ปริศนา เดอะมิวสิคัล, สุนทราภรณ์ เดอะมิวสิคัล และ แม่เบี้ย เดอะมิวสิคัล เป็นต้นภายหลังกิติพัฒน์มีผลงานการแสดงต่างๆต่อมาเขาได้รับโอกาสจากคุณเอ ชินโชติ กาญจนา (ผู้จัดการส่วนตัว) โดยมีการชักชวนได้ลงนามสัญญาในฐานะนักแสดงในสังกัดช่อง 7 เอชดีและภายหลังเขามีโอกาสร่วมแสดงละครจากคุณต้อ มารุต สาโรวาท ผู้จัดละครและผู้กำกับการแสดงละครผลิตโดยบริษัท มาสเคอร์ เรด จำกัดต่อมากิติพัฒน์ร่วมแสดงละครเรื่อง ไฟหวน ในฐานะนักแสดงรับเชิญและเป็นที่รู้จักของแฟนๆละครต่อมากิติพัฒน์มีชื่อเสียงจากการแสดงละคร ดั่งสวรรค์สาป ในบทบาท "คมกริช" เมื่อในปี พ.ศ. 2558 และในตอนนั้นขณะที่ละครออกอากาศได้รับกระแสตอบรับจากแฟนๆละครให้การสนับสนุนตลอดเรื่อยๆมาและมีผลงานละครต่างๆเป็นต้นและภายหลังเมื่อในปี พ.ศ. 2562 กิติพัฒน์ได้สิ้นสุดเป็นนักแสดงในสังกัดช่อง 7 เอชดีปัจจุบันเป็นนักแสดงอิสระและรับงานละครต่างๆเป็นต้น
ความสัมพันธ์ไทย–สิงคโปร์
ความสัมพันธ์ทวิภาคีระหว่างราชอาณาจักรไทยกับสาธารณรัฐสิงคโปร์ได้รับการสถาปนาใน ค.ศ. 1965 หลังสิงคโปร์เป็นเอกราช ทั้งสองประเทศเป็นผู้ร่วมก่อตั้งอาเซียน
ประวัติ
สยามกับสิงคโปร์เริ่มต้นความสัมพันธ์ทางการค้าก่อนการจัดตั้งประเทศสิงคโปร์โดยสแตมฟอร์ด แรฟเฟิลส์ ณ เวลานั้น พ่อค้าชาวสยามเชื้อสายจีนบางส่วนลงไปทำการค้าที่สิงคโปร์ ใน ค.ศ. 1871 พระบาทสมเด็จพระจุลจอมเกล้าเจ้าอยู่หัวแห่งสยามเสด็จประพาสสิงคโปร์ และเป็นครั้งแรกที่พระมหากษัตริย์ไทยเสด็จประพาสต่างประเทศ ขณะเยี่ยมชมนั้น พระองค์พระราชทานรูปปั้นช้างให้สิงคโปร์ ซึ่งปัจจุบันยังคงยืนตระหง่านนอกอาคารรัฐสภาเก่า
ใน ค.ศ. 1965 ประเทศไทยได้สถาปนาความสัมพันธ์ทางการทูตกับสิงคโปร์ที่พึ่งได้รับเอกราชจากประเทศมาเลเซีย จากนั้นใน ค.ศ. 1967 ทั้งสองประเทศ ร่วมกับมาเลเซีย อินโดนีเซีย และฟิลิปปินส์ ร่วมกันจัดตั้งสมาคมประชาชาติแห่งเอเชียตะวันออกเฉียงใต้ ต่อมาใน ค.ศ. 1978 เมื่อเกิดสงครามกัมพูชา–เวียดนาม สิงคโปร์สนับสนุนการกระทำของไทยต่อกัมพูชา ต่อมาใน ค.ศ. 1997 ทั้งสองประเทศได้สถาปนาความสัมพันธ์แบบ "ยกระดับหุ้นส่วน" จากนั้นใน ค.ศ. 2005 เซลลัปปัน รามนาทัน ประธานาธิบดีสิงคโปร์ เดินทางมายังประเทศไทย ทำให้เป็นประธานาธิบดีสิงคโปร์คนแรกที่เดินทางมายังประเทศไทย
ในเดือนสิงหาคม ค.ศ. 2015 ธนะศักดิ์ ปฏิมาประกร รองนายกรัฐมนตรีและรัฐมนตรีว่าการกระทรวงการต่างประเทศในเวลานั้น เดินทางมายังสิงคโปร์และพบกับลี เซียนลุง นายกรัฐมนตรีสิงคโปร์ ผู้นำทั้งสองประเทศยืนยันความสัมพันธ์อันยาวนานและดีเยี่ยมระหว่างไทยกับสิงคโปร์ ในช่วงการเยือนของธนะศักดิ์นั้น เขาก็ได้พบกับ K. Shanmugam รัฐมนตรีว่าการกระทรวงการต่างประเทศของสิงคโปร์ เนื่องในกิจกรรมรำลึกการสถาปนาความสัมพันธ์ทางการทูตระหว่างสองประเทศ และกระชับความสัมพันธ์ระหว่างสองประเทศ
ทหาร
ทั้งสองประเทศมีความสัมพันธ์ด้านการป้องกันอย่างใกล้ชิด โดยมีการส่งบุคลากรเข้ารับการฝึกข้ามประเทศอย่างสม่ำเสมอ และจัดการฝึกซ้อมประจำปีระหว่างกองทัพไทยกับกองทัพสิงคโปร์หลายครั้ง
ซากูระ อันโด
ซากูระ อันโด เกิดเมื่อวันที่ 18 กุมภาพันธ์ ค.ศ. 1986 เป็นนักแสดงหญิงชาวญี่ปุ่น
ซายะ ไอซาวะ
ซายะ ไอซาวะ (9 กันยายน 1999 -) เป็นนักพากย์หญิง ชาวญี่ปุ่น อยู่ในสังกัดสตาร์ดัสต์โปรโมชัน เกิดที่จังหวัดไซตามะ
ฮัวหยง
ฮัวหยง ในวรรณกรรมจีน อาจหมายถึงตัวละครต่อไปนี้
ภาษาญี่ปุ่นผสมแก้ขัดโยโกฮามะ
ภาษาญี่ปุ่นผสมแก้ขัดโยโกฮามะ (Yokohama Pidgin Japanese; 横浜ピジン日本語), ภาษาโยโกฮามะ (Yokohamese) หรือ ภาษาท่าเรือญี่ปุ่น (Japanese Ports Lingo) เป็นภาษาผสมแก้ขัดที่ใช้ในเมืองโยโกฮามะสำหรับการค้าขายระหว่างชาวญี่ปุ่นกับชาวต่างชาติ ปัจจุบันไม่พบการใช้ตั้งแต่ช่วงศตวรรษที่ 19 เป็นต้นมา ภาษาผสมแก้ขัดนี้ถูกรวบรวมไว้ในหนังสือ "การใช้ภาษาถิ่นโยโกฮามะ" (Exercises in the Yokohama Dialect) เขียนโดยฮอฟแมน แอตคินสัน (Hoffman Atkinson) ตีพิมพ์เมื่อปี ค.ศ. 1879
สมอพิเภก
สมอพิเภก ภาษาสันสกฤตเรียก Vibhitaka विभितक หรือ Aksha अक्ष เป็นไม้ยืนต้นในวงศ์ Combretaceae เปลือกต้นสีน้ำตาลอมแดง มีรอยแตกขนาดเล็ก บางและหลุดร่อนง่าย เปลือกชั้นในสีเหลือง ใบเป็นใบเดี่ยว ดอกเป็นดอกช่อโดยก้านดอกย่อยสั้นมากจนติดกับก้านดอกหลัก ช่อดอกชี้ขึ้น ดอกขนาดเล็ก สีเหลืองหรือเหลืองอมเขียว กลีบเลี้ยงมี 5 กลีบเชื่อมติดกัน ฐานรองดอกเป็นรูปถ้วย ผลเดี่ยว ทรงกลมรี สีเขียวหรือเขียวอมเหลือง ผิวเกลี้ยง เนื้อแข็งติดเมล็ด
การใช้ประโยชน์
ผลรับประทานได้ ผลดิบรสเปรี้ยว ใช้เป็นยาระบาย แก้ไข้ ผลสุกมีรสฝาด เป็นยาฝาดสมาน บำรุงธาตุ แก้ไข้ ทำให้เจริญอาหาร ใบใช้รักษาแผลติดเชื้อ เปลือกต้นต้มน้ำดื่ม มีฤทธิ์เป็นยาขับปัสสาวะ
ธนัท ฉิมท้วม
ธนัท ฉิมท้วม หรือชื่อเดิม ธเนศ ฉิมท้วม หรือที่รู้จักกันดีในชื่อ โจ บอยสเก๊าท์ เป็นนักร้อง นักแสดงชาวไทย เกิดเมื่อวันที่ 29 พฤษภาคม พ.ศ. 2516 ก้าวเข้าสู่วงการตั้งแต่อายุ 17-18 ปี มีผลงานแรก ๆ คือภาพยนตร์เรื่อง สยึ๋มกึ๋ย กึ๋ย2, อนึ่ง คิดถึงพอสังเขป
จนมาโด่งดังกับการเป็นสมาชิกวงบอยแบนด์ 3 คนที่ชื่อวง บอยสเก๊าท์ กับค่ายอาร์เอส มีเพลงฮิตอย่าง ปอดปอด, ขอคืน ฯลฯ หลังจากนั้นมีผลงานแสดงภาพยนตร์และละครอีกหลายเรื่องอย่างเช่น เจนนี่ กลางวันครับ กลางคืนค่ะ, ดาวพระศุกร์, คุ้มนางครวญ, แคนลำโขง เป็นต้น
ประวัติ
ธเนศ ฉิมท้วม (ชื่อใหม่: ธนัท ฉิมท้วม) หรือเป็นที่รู้จักในชื่อ โจ บอยสเก๊าท์ เกิดเมื่อวันที่ 29 พฤษภาคม พ.ศ. 2516 ที่โรงพยาบาลราชวิถี เป็นบุตรชายคนที่ 2 ในจำนวนพี่น้อง 2 คนของคุณยงค์ ฉิมท้วม(บิดา) และคุณเทพี ฉิมท้วม(มารดา)
เริ่มต้นการศึกษาในระดับชั้นอนุบาล จนสำเร็จการศึกษาในระดับชั้นประถมปีที่ 6 จาก โรงเรียนปัญจทรัพย์ (ดินแดง) จากนั้นจึงมาศึกษาต่อในระดับชั้นมัธยมต้นที่ โรงเรียนหอวัง โดยหลังจากสำเร็จการศึกษาจากโรงเรียนหอวัง เขาตัดสินใจออกมาทำงานเพื่อช่วยเหลือคุณพ่อและครอบครัว
สำหรับเส้นทางการทำงานในวงการบันเทิงนั้น เริ่มเข้าสู่วงการบันเทิงจากการทำงานในฐานะนักแสดง คุณโจเป็นที่จดจำในฐานะดาราวัยรุ่น ที่นอกจากจะมีผลงานในด้านการถ่ายแบบในนิตยสารวัยรุ่นฉบับต่างๆแล้ว เขามีผลงานการแสดงฝากไว้ในภาพยนตร์แนวชีวิต/ ตลก-วัยรุ่น หลายๆเรื่องเช่น ป้อสำหรับบางวัน, อนึ่งคิดถึงพอสังเขป, เจนนี่ กลางวันครับ กลางคืนค่ะ !, กึ๋ยทู ( สยึ๋มกึ๋ย ภาค 2 ), มัจจุราชตามล่าข้าไม่สน เป็นต้น
สำหรับผลงานในด้านการแสดง ในส่วนของละครโทรทัศน์ของผู้เขียนบลอก คุณโจมีผลงานการแสดงส่วนหนึ่ง ในด้านละครโทรทัศน์ เช่น ตองหนึ่ง / 111, ดาวพระศุกร์, หวานใจ, วิญญาณหรรษา, เล่ห์ร้ายอุบายรัก, ครอบครัวตัว อ. และ แคนลำโขง เป็นต้น
จากนั้นมีผลงานในอัลบั้มชุด The Small Dream ที่ร่วมกับศิลปินที่โด่งดังในอดีต
ในปี พ.ศ. 2554 โจ บอยสเก๊าท์ ได้กลับมามีผลงานการร้องผลงานการแสดง อีกทั้งยังมีธุรกิจร้านอาหารชื่อว่า "กระฉ่อน"
ชีวิตส่วนตัวเคยคบหา (ไม่ได้สมรส) กับนางนันทิยา อุชชิน (น้ำ) สมัยยังทำงานเป็นบาร์เทนเดอร์และ ยังไม่ได้เข้าวงการบันเทิง มีลูกชายชื่อ โชคชัย อุชชิน (ไอซ์)
โซนันดะ ขบวนการอัจฉริยะ
โซนันดะ ขบวนการอัจฉริยะ (おもいっきり科学アドベンチャー そーなんだ! (Omoikkiri Kagaku Adventure Sou Nanda!)) เป็นอนิเมะโทรทัศน์ของญี่ปุ่นที่ออกอากาศทางทีวีโตเกียวออกอากาศในวันที่ 5 ตุลาคม 2546 ถึงวันที่ 28 มีนาคม 2547
ส่วนในประเทศไทยดรีม เอกซ์เพรส (เดกซ์) เป็นผู้ถือลิขสิทธิ์ ในประเทศไทยในปี 2550 อนิเมะนี้ยังเคยออกอากาศในช่องโมเดิร์นไนน์ทีวีด้วย
เนื้อเรื่อง
อนิเมะนี้จะเล่าเกี่ยวกับกลุ่มเด็กที่กำลังเล่นเกมออนไลน์และถูกดูดเข้าไปกลุ่มเด็กถูกแบ่งเป็นสองกลุ่มด้วยต้องไขปริศนาทางวิทยาศาสตร์และหาทางกลับบ้านให้ได้
แหล่งข้อมูลอื่น
Anime Homepage
โซระ อามามิยะ
อามามิยะ โซระ (28 สิงหาคม ค.ศ. 1993 -) เป็นนักพากย์และนัก ร้องชาวญี่ปุ่น มีชื่อเล่นว่า "เท็นจัง" (てんちゃん) เกิดที่โตเกียว สังกัดอยู่มิวสิกเรน
ผ่าพิภพสุดขอบโลก
ผ่าพิภพสุดขอบโลก (Rim of the World) เป็นภาพยนตร์แนวผจญภัยวิทยาศาสตร์สัญชาติอเมริกันปี พ.ศ. 2562 กำกับโดย McG จากบทภาพยนตร์โดย Zack Stentz นำแสดงโดย Jack Gore, Miya Cech, Benjamin Flores Jr. และ Alessio Scalzotto ภาพยนตร์เรื่องนี้เป็นผลงานภาพยนตร์แอ็คชั่นที่เน้นเด็กเป็นศูนย์กลางของ Stentz ในช่วงปี ค.ศ. 1980 ได้รับการสตรีมบน Netflix เมื่อวันที่ 24 พฤษภาคม พ.ศ. 2562 เป็นเนื้อหาที่มีผู้ชมมากที่สุดในบริการ SVOD ในสหราชอาณาจักรในสัปดาห์ที่เผยแพร่โดยแซงหน้าซีรีส์ Dead to Me และ Riverdale
โซกราติส ปาปัสตาโทปูโลส
โซกราติส ปาปัสตาโทปูโลส (Σωκράτης Παπασταθόπουλος; 9 มิถุนายน 1988 —) หรือรู้จักกันในชื่อ โซกราติส เป็นนักฟุตบอลชาวกรีซ ปัจจุบันลงเล่นตำแหน่งเซ็นเตอร์แบ็กให้กับโอลิมเบียโกสและทีมชาติกรีซ
เดอะวิตเชอร์ (ละครชุดทางโทรทัศน์)
เดอะวิตเชอร์ (The Witcher) เป็นละครชุดทางโทรทัศน์สตรีมมิงดรามาแฟนตาซีสัญชาติโปแลนด์-อเมริกัน ที่ผลิตโดย Lauren Schmidt Hissrich เนื้อเรื่องอ้างอิงจากหนังสือชุดที่มีชื่อเดียวกันของ Andrzej Sapkowski นักเขียนชาวโปแลนด์
เดอะวิตเชอร์มีฉากของเรื่องที่ได้รับแรงบันดาลใจจากยุคกลางบนแผ่นดินซึ่งรู้จักกันในชื่อ "the Continent" เดอะวิตเชอร์ได้สำรวจตำนานของ Geralt of Rivia และเจ้าหญิง Ciri ซึ่งมีความเชื่อมโยงกันด้วยโชคชะตา นำแสดงโดย Henry Cavill, Freya Allan และ Anya Chalotra
Terminalia
Terminalia เป็นสกุลของไม้ยืนต้นขนาดใหญ่ที่เป็นพืชมีดอกในวงศ์ Combretaceae ประกอบด้วยสปีชีส์ราว 190 สปีชีส์ แพร่กระจายในเขตร้อน ชื่อของสกุลนี้มาจากภาษาละติน terminus หมายถึงใบที่เกิดที่ปลายกิ่ง พืชในสกุลนี้สร้างสารทุติยภูมิที่เป็นประโยชน์ เช่น ไตรเทอร์พีน ฟลาโวนอยด์ แทนนิน และอื่น ๆ สารเหล่านี้มีฤทธิ์ต้านเชื้อรา แบคทีเรีย ต้านมะเร็งได้
โอเอ็มจี
โอเอ็มจี (OMG) เป็นซิงเกิลอัลบั้มชุดแรกของเกิร์ลกรุปเกาหลีใต้ นิวจีนส์ ออกจำหน่ายโดย ADOR ซึ่งเป็นบริษัทในเครือของไฮบ์คอร์ปอเรชัน เมื่อวันที่ 2 มกราคม ค.ศ. 2023 มีเพลงทั้งหมดสองเพลง ได้แก่ ซิงเกิลนำในชื่อเดียวกัน และ "Ditto" ซึ่งได้รับเผยแพร่ก่อนเมื่อวันที่ 19 ธันวาคม ค.ศ. 2022
อาริสโตเติล
อาริสโตเตแลส (Ἀριστοτέλης, Aristotélēs, ) หรือเป็นที่รู้จักในชื่อภาษาอังกฤษว่า อาริสโตเติล (Aristotle, 384–322 ปีก่อนคริสตกาล) เป็นนักปรัชญาและผู้รู้รอบด้านชาวกรีกระหว่างสมัยคลาสสิกในกรีซโบราณ เป็นศิษย์ของเพลโต ผู้ก่อตั้งไลเซียม, สำนักปรัชญาเพริพาเททิก และขนบอาริสโตเติล งานนิพนธ์ของเขาครอบคลุมหลายสาขาวิชารวมทั้งฟิสิกส์ ชีววิทยา สัตววิทยา อภิปรัชญา ตรรกศาสตร์ จริยศาสตร์ สุนทรียศาสตร์ บทกวี การละคร ดนตรี วาทศาสตร์ จิตวิทยา ภาษาศาสตร์ เศรษฐศาสตร์ การเมืองและการปกครอง อาริสโตเติลเป็นผู้สังเคราะห์อย่างซับซ้อนซึ่งปรัชญาต่าง ๆ ที่มีอยู่ก่อนหน้าเขา เหนืออื่นใดโลกตะวันตกได้รับเอาศัพทานุกรมทางปัญญาจากคำสอน ตลอดจนปัญหาและวิธีการสอบสวนของเขา ผลทำให้ปรัชญาของเขาส่งอิทธิพลเป็นเอกลักษณ์ต่อความรู้แทบทุกแบบในโลกตะวันตก และยังเป็นหัวข้อการอภิปรายทางปรัชญาร่วมสมัย
ทั้งนี้ ชีวิตของเขาไม่ค่อยเป็นที่ทราบเท่าใดนัก อาริสโตเติลเกิดในนครสตะไยระ (Stagira) ในภาคเหนือของกรีซ บิดาเขาเสียชีวิตตั้งแต่ยังเยาว์ และผู้ปกครองเป็นผู้เลี้ยงดูเขาต่อมา ครั้นอายุได้ 17 หรือ 18 ปี เขาเข้าร่วมอะคาเดมีของเพลโตในเอเธนส์และอยู่ที่นั่นจนอายุได้ 37 ปี (ประมาณ 347 ปีก่อน ค.ศ.) ไม่นานหลังเพลโตเสียชีวิต อาริสโตเติลออกจากเอเธนส์ และเป็นพระอาจารย์ให้แก่อเล็กซานเดอร์มหาราชเริ่มตั้งแต่ 343 ปีก่อน ค.ศ. โดยคำขอของพีลิปโปสที่ 2 แห่งมาเกโดนีอา เขาตั้งห้องสมุดในไลเซียมซึ่งช่วยให้เขาเขียนหนังสือหลายร้อยเล่มบนม้วนกระดาษปาปิรุส อาริสโตเติลเขียนศาสตร์นิพนธ์และบทสนทนาอันสละสลวยจำนวนมากสำหรับเผยแพร่ แต่มีผลงานดั้งเดิมเพียงประมาณหนึ่งในสามเท่านั้นที่เหลือรอดสืบมา ซึ่งเขาไม่ได้ตั้งใจเผยแพร่ทั้งสิ้น
ประวัติ
อาริสโตเติล หรือเกิดเมื่อประมาณ 384 หรือ 383 ปีก่อนคริสตกาลที่เมืองสตากิรา (Stagira) ในแคว้นมาเซโดเนีย (Macedonia) ซึ่งเป็นแคว้นที่แห้งแล้งทางตอนเหนือสุดของทะเลอีเจียน (Aegean Sea) ของประเทศกรีก เป็นบุตรชายของนายนิโคมาคัส (Nicomachus) ซึ่งมีอาชีพทางการแพทย์ประจำอยู่ที่เมืองสตาราเกีย และยังเป็นแพทย์ประจำพระองค์ของพระเจ้าอมินตัสที่ 2 (King Amyntas II) แห่งมาซิโดเนีย
ในวัยเด็กนั้นผู้ที่ให้การศึกษาแก่อาริสโตเติลคือบิดาของเขานั้นเองซึ่งเน้นหนักไปในด้านธรรมชาติวิทยา เมื่อเขาอายุได้ 18 ปีก็ได้เดินทางไปศึกษาต่อกับปรัชญาเมธีผู้ยิ่งใหญ่ที่สุดในยุคนั้นคือ เพลโต ในกรุงเอเธนส์ (Athens) ในระหว่างการศึกษาอยู่กับเพลโต 20 ปีนั้นทำให้อาริสโตเติลเป็นนักปราชญ์ที่ลือนามต่อมาจากเพลโต ต่อมาเมื่อเพลโตถึงแก่กรรมในปี 347 ปีก่อนคริสต์ศักราช อาริสโตเติลจึงเดินทางไปรับตำแหน่งเป็นพระอาจารย์ของพระเจ้าอเล็กซานเดอร์ ในปี 343 - 342 ก่อนคริสต์ศักราช ต่อมาในปี 336 ก่อนคริสต์ศักราช พระเจ้าอเล็กซานเดอร์ได้ขึ้นครองราชสมบัติต่อจากพระเจ้าฟิลิป พระองค์จึงได้พระราชทานทุนให้แก่อาริสโตเติลเพื่อจัดตั้งโรงเรียนที่สตากิราชื่อไลเซียม (Lyceum)
ตรรกศาสตร์พจน์
อาริสโตเติลเป็นผู้เขียน Prior Analytics ซึ่งได้รับยกย่องว่าเป็นงานศึกษาตรรกศาสตร์รูปนัยที่มีอายุมากที่สุด และมโนทัศน์ตรรกศาสตร์ของเขาเป็นตรรกศาสตร์ตะวันตกรูปที่ครอบงำจนมีความก้าวหน้าในคณิตตรรกศาสตร์ในคริสต์ศตวรรษที่ 19
ออร์กานอน
สิ่งที่ปัจจุบันเรียก ตรรกศาสตร์แบบอาริสโตเติลและตรรกบทประเภทต่าง ๆ (วิธีการให้เหตุผลเชิงตรรกะ) อาริสโตเติลเองเรียกว่า ศาสตร์การวิเคราะห์ (analytics) คำว่า "logic" นั้นเขาสงวนไว้หมายถึงวิภาษวิธี งานส่วนใหญ่ของอาริสโตเติลอาจไม่อยู่ในรูปดั้งเดิม เพราะน่าจะมีการแก้ไขโดยนักเรียนและผู้สอนในภายหลัง งานเชิงตรรกะของอาริสโตเติลมีการรวบรวมเป็นหนังสือหกเล่มชื่อ ออร์กานอน เมื่อประมาณ 40 ปีก่อน ค.ศ.
การวิเคราะห์งานเขียนของอาริสโตเติลเริ่มจากพื้นฐาน คือ การวิเคราะห์พจน์อย่างง่าย, การวิเคราะห์ประพจน์และความสัมพันธ์มูลฐาน, การศึกษาตรรกบทและวิภาษวิธี
สาระ
อาริสโตเติลพิจารณามโนทัศน์ของสาระ (ousia) และสารัตถะ (to ti ên einai) ในหนังสือ Metaphysics (Book VII) เขาสรุปว่าสสารหนึ่งเป็นสสาร (matter) และรูป (form) ประกอบกัน เป็นทฤษฎีปรัชญาชื่อ สสารรูปนิยม (hylomorphism) ใน Book VIII เขาแยกแยะสสารของสาระเป็น substratum หรือสิ่งที่ประกอบเป็นสสาร ตัวอย่างเช่น สสารของบ้านคือ อิฐ หิน ไม้ ฯลฯ หรือสิ่งอื่นที่ประกอบเป็นบ้าน ส่วนรูปของสสารคือบ้านที่แท้จริง กล่าวคือ "สิ่งที่คุ้มร่างกายและทรัพย์" หรือ differentia อื่นที่ทำให้นิยามสิ่งหนึ่งว่าบ้าน สูตรซึ่งให้ส่วนประกอบเป็น account ของสสาร และสูตรที่ให้ differentia เป็น account ของรูป
สัจนิยมภายใน
ปรัชญาของอาริสโตเติลมุ่งที่ระดับสากล (universal) เช่นเดียวกับครูเพลโตของเขา ภววิทยาของอาริสโตเติลวางระดับสากล (katholou) ในรายละเอียด (kath' hekaston) สิ่งที่อยู่ในโลก ในขณะที่สำหรับเพลโตแล้ว ภาวะสากลเป็นรูปที่มีอยู่แยกกันซึ่งสิ่งที่แท้จริงเลียนแบบ แต่สำหรับอาริสโตเติล "รูป" เป็นภาพนิ่งซึ่งเป็นพื้นฐานของปรากฏการณ์ แต่เป็น "ตัวอย่างประกอบ" (instantiated) ในสสารหนึ่ง ๆ
เพลโตให้เหตุผลว่าทุกสิ่งมีรูปสากล ซึ่งอาจเป็นคุณสมบัติหรือความสัมพันธ์กับสิ่งอื่น ตัวอย่างเช่น เมื่อเราดูลูกแอปเปิ้ล เราเห็นแอปเปิ้ล และเราสามารถวิเคราะห์รูปของแอปเปิ้ลได้ด้วย ในลักษณะนี้ มีแอปเปิ้ลเฉพาะรายและรูปสากลของแอปเปิ้ล ยิ่งไปกว่านั้น เราสามารถวางแอปเปิ้ลไว้ข้างหนังสือ เพื่อที่เราสามารถพูดถึงทั้งหนังสือและแอปเปิ้ลว่าอยู่ข้างกัน เพลโตให้เหตุผลว่ามีรูปสากลบางอย่างซึ่งไม่ใช่ส่วนหนึ่งของสิ่งเฉพาะ ตัวอย่างเช่น มีความเป็นไปได้ว่าไม่มีความดีเฉพาะส่วนอยู่ แต่ "ความดี" ยังเป็นรูปสากลแท้ อาริสโตเติลไม่เห็นด้วยกับเพลโตในข้อนี้ โดยให้เหตุผลว่าระดับสากลทั้งหมดเป็นตัวอย่างที่อยู่ในบางช่วงเวลา และไม่มีระดับสากลใดที่ไม่ยึดโยงกับสิ่งที่มีอยู่แล้ว นอกจากนี้ อาริสโตเติลยังไม่เห็นด้วยกับเพลโตเกี่ยวกับตำแหน่งของระดับสากล เมื่อเพลโตพูดถึงโลกของรูป ซึ่งเป็นสถานที่ที่มีรูปสากลทั้งหมดอยู่ อาริสโตเติลยืนยนัว่าระดับสากลนั้นมีอยู่ในทุกสิ่งซึ่งระดับสากลเป็นภาคแสดง (predicated) ฉะนั้น อาริสโตเติลจึงว่า รูปของแอปเปิ้ลมีอยู่ในทุกลูก มากกว่าในโลกของรูป
ศักยภาพและภาวะจริง
เกี่ยวกับการเปลี่ยนแปลง ( kinesis ) และสาเหตุของการเปลี่ยนแปลงในขณะนี้ ตามที่เขากำหนดไว้ในPhysics and On Generation and Corruption 319b–320a เขาแยกความแตกต่างที่จะเกิดขึ้นจาก:
สิ่งที่จะเกิดขึ้นคือการเปลี่ยนแปลงที่ไม่มีสิ่งใดคงอยู่ซึ่งผลลัพธ์คือคุณสมบัติ ในการเปลี่ยนแปลงนั้น เขาได้แนะนำแนวคิดของศักยภาพ ( ไดนามิก ) และความเป็นจริง ( entelecheia ) ร่วมกับเรื่องและรูปแบบ หมายถึงศักยภาพ นี่คือสิ่งที่สามารถทำได้หรือดำเนินการได้หากเงื่อนไขถูกต้องและสิ่งอื่นไม่ได้ป้องกัน ตัวอย่างเช่น เมล็ดพืชในดินอาจเป็นพืช ( ไดนาไม ) และหากไม่ได้รับสิ่งกีดขวาง มันจะกลายเป็นพืช สิ่งมีชีวิตที่มีศักยภาพสามารถ 'กระทำ' ( poiein ) หรือ 'ถูกกระทำตาม' ( Paschein) ซึ่งสามารถเกิดขึ้นได้เองหรือเรียนรู้ก็ได้ ตัวอย่างเช่น ดวงตามีศักยภาพในการมองเห็น (โดยกำเนิด - ถูกกระทำ) ในขณะที่ความสามารถในการเล่นขลุ่ยสามารถถูกครอบงำโดยการเรียนรู้ (การออกกำลังกาย - การแสดง) ความเป็นจริงคือการเติมเต็มจุดสิ้นสุดของศักยภาพ เพราะจุดจบ ( telos ) เป็นหลักการของการเปลี่ยนแปลงทุกอย่าง และเพื่อประโยชน์ในการสิ้นสุดจึงมีศักยภาพ ดังนั้นความจริงก็คือจุดจบ จากตัวอย่างก่อนหน้านี้ อาจกล่าวได้ว่าความจริงก็คือเมื่อโรงงานทำกิจกรรมอย่างหนึ่งที่พืชทำ
"เพื่อประโยชน์ของสิ่งนั้น ( แก่ hou heneka ) สิ่งนั้นคือ หลักการของมัน และการบังเกิดมีขึ้นเพื่อประโยชน์ของที่สุด และความเป็นจริงก็คือจุดจบ และเพื่อประโยชน์ในการนี้ที่ได้มาซึ่งศักยภาพ เพราะสัตว์ทั้งหลายไม่ได้ดูเพื่อที่พวกมันจะได้มองเห็น แต่มีไว้เพื่อมองเห็น"
โดยสรุปเรื่องที่ใช้ทำบ้านมีศักยภาพที่จะเป็นบ้านทั้งกิจกรรมการสร้างและรูปแบบของบ้านหลังสุดท้ายเป็นเรื่องจริงซึ่งเป็นสาเหตุหรือจุดจบในที่สุด จากนั้นอริสโตเติลดำเนินการและสรุปว่าความเป็นจริงอยู่ก่อนศักยภาพในสูตร ในเวลา และในสาระสำคัญ ด้วยคำจำกัดความของสสารเฉพาะ (เช่น สสารและรูปแบบ) อริสโตเติลพยายามแก้ปัญหาเกี่ยวกับความสามัคคีของสิ่งมีชีวิต เช่น "อะไรที่ทำให้มนุษย์เป็นหนึ่งเดียวกัน"? เนื่องจากเพลโตมีแนวคิดสองประการ: สัตว์และสัตว์สองเท้า แล้วมนุษย์เป็นเอกภาพได้อย่างไร? อย่างไรก็ตาม ตามคำกล่าวของอริสโตเติล ศักยภาพ (สสาร) และตัวตนที่แท้จริง (รูปแบบ) เป็นหนึ่งเดียวกัน
ญาณวิทยา
สัจนิยมภายในของอาริสโตเติลหมายความว่าญาณวิทยาของเขาอาศัยการศึกษาสิ่งที่มีอยู่หรือเกิดขึ้นในโลก แล้วยกไปสู่ความรู้สากล ส่วนญาณวิทยาของเพลโตเริ่มต้นจากความรู้รูปสากล (หรือความคิด) แล้วลดระดับลงเมาเป็นความรู้การเลียนแบบเฉพาะรายของรูปสากลนั้น อาริสโตเติลใช้การอุปนัยจากตัวอย่างควบคู่กับนิรนัย ส่วนเพลโตอาศัยนิรนัยจากหลักการ a priori
ปรัชญาธรรมชาติ
"ปรัชญาธรรมชาติ" ของอาริสโตเติลครอบคลุมปรากฏการณ์ธรรมชาติหลากหลายซึ่งรวมถึงสิ่งที่จัดอยู่ในวิชาฟิสิกส์ ชีววิทยาหรือวิทยาศาสตร์ธรรมชาติอื่นในปัจจุบัน ในอภิธานของอาริสโตเติล "ปรัชญาธรรมชาติ" เป็นปรัชญาแขนงหนึ่งที่สอบสวนปรากฏการณ์ในโลกธรรมชาติ งานของอาริสโตเติลครอบคลุมการสอบสวนทางปัญญาแทบทุกแง่มุม อาริสโตเติลทำให้ปรัชญามีความหมายอย่างกว้างอยู่รวมกับการใช้เหตุผล ซึ่งเขาจะเรียกว่าเป็น "ศาสตร์" แต่พึงทราบว่าการใช้คำว่า "ศาสตร์" ของเขานั้นมีความหมายแตกต่างจากสิ่งที่ครอบคลุมด้วยคำว่าวิธีการทางวิทยาศาสตร์ อาริสโตเติลเขียนว่า "ศาสตร์ (dianoia) ทุกชนิดเป็นเชิงปฏิบัติ บทกวีหรือทฤษฎี" ศาสตร์เชิงปฏิบัติของเขารวมถึงจริยศาสตร์และการเมือง ศาสตร์บทกวีของเขาหมายความถึงการศึกษาวิจิตรศิลป์รวมทั้งบทกวี ศาสตร์ทฤษฎีของเขาครอบคลุมฟิสิกส์ คณิตศาสตร์และอภิปรัชญา
ห้าธาตุ
ในหนังสือ On Generation and Corruption อาริสโตเติลเชื่อมโยงสี่ธาตุที่เสนอก่อนหน้านี้โดย Empedocles ได้แก่ ดิน น้ำ ลมและไฟ กับคุณสมบัติที่สัมผัสได้สองจากสี่อย่าง ได้แก่ ร้อน เย็น เปียกและแห้ง ตามแผนของ  Empedocles สสารทั้งหมดประกอบขึ้นจากสี่ธาตุในสัดส่วนแตกต่างกัน แผนของอาริสโตเติลเพิ่มธาตุอีเทอร์ (Aether) จากสวรรค์ ซึ่งเป็นสสารของทรงกลมสวรรค์ คือ ดาวฤกษ์และดาวเคราะห์
การเคลื่อนที่
อาริสโตเติลอธิบายการเคลื่อนที่ไว้สองแบบ คือ "การเคลื่อนที่รุนแรง" หรือ "ไม่เป็นธรรมชาติ" เช่น การขว้างหิน และ "การเคลื่อนที่ธรรมชาติ" เช่น วัตถุที่ตกลงพื้น ในการเคลื่อนที่รุนแรง เมื่อตัวการหยุดออกแรงกระทำ การเคลื่อนที่ก็หยุดเช่นกัน กล่าวอีกอย่างหนึ่งว่า สภาพธรรมชาติของวัตถุคือการอยู่กับที่ เนื่องจากอาริสโตเติลไม่ได้พิจารณาแรงเสียดทานด้วย ด้วยความเข้าใจนี้ จะสังเกตได้ตามที่อาริสโตเติลกล่าวว่า วัตถุหนัก (เช่น อยู่บนพื้น) ต้องใช้แรงมากกว่าในการทำให้วัตถุขยับ ละวัตถุที่ถูกผลักด้วยแรงที่มากกว่าจะเคลื่อนที่เร็วกว่า
ใน Physics (215a25) อาริสโตเติลระบุกฎจำนวนว่า ความเร็ว v ของวัตถุที่ตกลงแปรผันตรง (กำหนดค่าคงที่ตัวหนึ่งขึ้นมาคือ c) กับน้ำหนัก W และแปรผกผันกับความหนาแน่น ρ ของของไหลที่เป็นตัวกลาง
อาริสโตเติลส่อความว่าในสุญญากาศความเร็วของการตกจะไม่มีที่สิ้นสุด และสรุปจากความไม่สมเหตุสมผลนี้ว่าสุญญากาศจะมีอยู่ไม่ได้
อาร์คิมิดีสแก้ไขทฤษฎีของอาริสโตเติลว่าวัตถุที่เคลื่อนที่เข้าสู่สถานที่พักตามธรรมชาติของมัน เรือโลหะสามารถลอยน้ำได้หากมันแทนที่น้ำมากพอ การลอยขึ้นอยู่กับแผนของอาร์คิมิดีสว่าด้วยมวลและปริมาตรของวัตถุ ไม่ใช่ความคิดเรื่ององค์ประกอบมูลฐานของวัถตุของอาริสโตเติล
สี่เหตุ
อาริสโตเติลเสนอว่าเหตุผลของทุกสิ่งสามารถบอกได้ว่ามาจากปัจจัยสี่ชนิด
ความบังเอิญและการเกิดเอง
อาริสโตเติลกล่าวว่า ความบังเอิญ (chance) และการเกิดเอง (spontaneity) เป็นสาเหตุของบางสิ่ง ซึ่งแยกจากเหตุอย่างอื่น เช่น เป็นเพียงความจำเป็น (necessity) ความบังเอิญที่เป็นเหตุที่มีความสำคัญรองลงมาอยู่ในขอบเขตของอุบัติเหตุ (accident) "จากสิ่งที่เกิดเอง" นอกจากนี้ ยังมีความบังเอิญอีกชนิดหนึ่งที่จำเพาะกว่า ซึ่งอาริสโตเติลตั้งชื่อว่า "โชค" (luck) ซึ่งใช้กับตัวเลือกจริยธรรมของบุคคลเท่านั้น
ดาราศาสตร์
อาริสโตเติลหักล้างข้ออ้างของดิมอคริตัสที่ว่าทางช้างเผือกเกิดขึ้นจาก "ดาวฤกษ์ที่ถูกเงาของโลกบดบังจากรัศมีดวงอาทิตย์" โดยชี้ให้เห็นอย่างถูกต้องว่าหาก "ดวงอาทิตย์มีขนาดใหญ่กว่าโลก และระยะห่างของดาวฤกษ์กับโลกนั้นไกลกว่าระยะห่างจากดวงอาทิตย์ถึงโลกหลายเท่า แล้วดวงอาทิตย์จะส่องแสงไปยังดาวฤกษ์ทั้งหมดโดยที่โลกจะบังไว้ไม่ได้"
ธรณีวิทยา
อาริสโตเติลเป็นคนแรก ๆ ที่บันทึกการสังเกตทางภูมิศาสตร์ เขากล่าวว่าการเปลี่ยนแปลงทางภูมิศาสตร์นั้นช้าเกินกว่าจะสังเกตได้ในชั่วชีวิตของบุคคลคนหนึ่ง
การวิจัยเชิงประจักษ์
อาริสโตเติลเป็นบุคคลแรกที่ศึกษาชีววิทยาอย่างเป็นระบบ และชีววิทยาเป็นส่วนใหญ่ของงานเขียนของเขา เขาใช้เวลาสองปีศึกษาและบรรยายสัตววิทยาของเลสบอสและทะเลโดยรอบ โดยเฉพาะอย่างยิ่งลากูนไพรา (Pyrrha) ที่อยู่กลางเกาะ ข้อมูลของเขารวบรวมจากข้อสังเกตของเขาเอง คำแถลงของผู้มีความรู้ชำนัญพิเศษอย่างคนเลี้ยงผึ้งและชาวประมง และบันทึกที่ไม่ค่อยแม่นยำนักที่ได้จากนักเดินทางจากต่างถิ่น การเน้นเกี่ยวกับสัตว์มากกว่าพืชนั้นเป็นความบังเอิญทางประวัติศาสตร์ กล่าวคือ งานเกี่ยวกับพฤกษศาสตร์ของเขาสูญหายไป แต่งานเกี่ยวกับพืชของศิษย์เขาเหลือรอดต่อมา
อาริสโตเติลรายงานสัตว์ทะเลที่เห็นจากการสังเกตบนเลสบอสและสัตว์น้ำที่ชาวประมงจับได้ เขาอธิบายปลาดุก ปลากระเบนไฟฟ้าและปลากบอย่างละเอียด ตลอดจนชั้นเซฟาโลพอด เช่น หมึกและอาร์โกนอต (argonaut) คำบรรยายหนวดผสมพันธุ์ (hectocotyl arm) ของเซฟาโลพอดนั้น คนส่วนใหญ่ไม่เชื่อกันจนคริสต์ศตวรรษที่ 19 เขาให้คำบรรยายอย่างแม่นยำของกระเพาะสี่ห้องของสัตว์เคี้ยวเอื้อง และการเจริญของตัวอ่อนแบบฟักไข่ในตัวของปลาฉลามหมา (houndshark)
เขาสังเกตว่าโครงสร้างของสัตว์ตรงกับการทำหน้าที่พอดี ฉะนั้นในหมู่นก นกกระสาซึ่งอาศัยอยู่ในหนองบึงที่มีโคลนอ่อนและอาศัยจับปลา จึงมีคอและขายาว และมีจะงอยปากแหลมคล้ายหอก ส่วนเป็ดที่ว่ายน้ำได้จะมีขาสั้นและเท้าเป็นพังผืด ทั้งนี้ ชาลส์ ดาร์วินสังเกตข้อแตกต่างระหว่างสัตว์ชนิดคล้ายกันเหล่านี้ด้วย แต่เขาใช้ข้อมูลสรุปเป็นทฤษฎีวิวัฒนาการซึ่งต่างจากอาริสโตเติล สำหรับผู้อ่านสมัยใหม่ งานเขียนของอาริสโตเติลเข้าใกล้การส่อความถึงวิวัฒนาการ แต่ถึงแม้อาริสโตเติลทราบว่ามีการกลายพันธุ์หรือพันธุ์ผสมเกิดขึ้นได้ แต่เขามองว่าเป็นอุบัติเหตุที่เกิดน้อย สำหรับอาริสโตเติล อุบัติเหตุเป็นเหมือนคลื่นความร้อนในฤดูหนาวที่จะต้องถือแยกจากสาเหตุธรรมชาติ ฉะนั้น เขาจึงวิจารณ์ทฤษฎีวัสดุนิยมกำเนิดสิ่งมีชีวิตและอวัยวะของสิ่งมีชีวิตจาก "การอยู่รอดของผู้เหมาะสมที่สุด" ของ Empedocles และหัวเราะเยาะความคิดที่ว่าอุบัติเหตุสามารถนำไปสู่ผลลัพธ์ที่เป็นระเบียบ เมื่อใช้คำสมัยใหม่ เขาไม่ได้กล่าวไว้ที่ใดว่าสปีชีส์ต่างชนิดกันมีบรรพบุรุษร่วมกันได้ หรือชนิดหนึ่งสามารถเปลี่ยนเป็นอีกชนิดหนึ่งได้ หรือชนิดหนึ่งสามารถสูญพันธุ์ได้
ลีลาวิทยาศาสตร์
อาริสโตเติลไม่ได้ทำการทดลองในความหมายสมัยใหม่ เขาใช้คำภาษากรีกโบราณ pepeiramenoi ซึ่งหมายถึง การสังเกต หรืออย่างมากก็ใช้กระบวนการสอบส่วนอย่างการผ่าชันสูตร เขาพบว่าไข่ของแม่ไก่ที่ผสมแล้วที่มีระยะที่เหมาะสม แล้วเปิดดูเห็นหัวใจของตัวอ่อนกำลังเต้นอยู่ภายใน
เขาใช้ลีลาวิทยาศาสตร์อีกแบบหนึ่ง คือ การรวบรวมข้อมูลอย่างเป็นระบบ การค้นหาแบบรูปที่พบร่วมในสัตว์ทั้งกลุ่ม และอนุมานคำอธิบายเชิงสาเหตุที่เป็นไปได้จากข้อค้นพบนั้น ลีลานี้พบทั่วไปในชีววิทยาสมัยใหม่เมื่อมีข้อมูลปริมาณมากอยู่ในสาขาใหม่ เช่น จีโนมิกส์ (genomics) ทั้งนี้ วิธีนี้ไม่มีความแน่นอนแบบเดียวกับวิทยาศาสตร์เชิงทดลอง แต่สามารถได้สมมติฐานที่ทดสอบได้และสร้างคำอธิบายเชิงบรรยายเกี่ยวกับสิ่งที่สังเกตได้ ในความหมายนี้ ชีววิทยาของอาริสโตเติลก็เป็นวิทยาศาสตร์
จากข้อมูลที่เขาเก็บรวบรวมและจดบันทึก อาริสโตเติลอนุมานกฎจำนวนหนึ่งเกี่ยวกับประวัติศาสตร์สิ่งมีชีวิตที่มีสัตว์สี่เท้าที่ออกลูกเป็นตัวที่เขาศึกษา คำทำนายที่ถูกต้องของเขา เช่น จำนวนลูกลดลงตามขนาดร่างกายของตัวเต็มวัย โดยช้างจะมีลูกเล็กจำนวนน้อยกว่าหนู อายุขัยของสัตว์เพิ่มขึ้นตามระยะมีครรภ์และขนาดร่างกาย โดยช้างจะมีอายุยืนกว่าหนู มีอายุครรภ์นานกว่าและตัวใหญ่กว่าด้วย ตัวอย่างสุดท้าย ความสามารถมีลูกลดลงตามอายุขัย ฉะนั้นสัตว์ที่อายุยืนอย่างช้างจะมีลูกรวมกันน้อยกว่าสัตว์อายุสั้นอย่างหนู
การจำแนกสิ่งมีชีวิต
อาริสโตเติลแยกสัตว์ประมาณ 500 สปีชีส์ โดยจัดเรียงตามมาตราความสมบูรณ์โดยแบ่งระดับ (scala naturae) โดยมีมนุษย์อยู่บนสุด ระบบของเขามีสัตว์ 11 ระดับ จากที่มีศักยภาพสูงสุดไปต่ำสุด โดยแสดงในรูปเมื่อเกิด ศักยภาพสูงสุดทำให้สิ่งมีชีวิตเกิดมาตัวร้อนและเย็น ส่วนสัตว์ต่ำสุดมีไข่แห้งคล้ายแร่ธาตุ สัตว์เหนือกว่าพืข และพืชเหนือกว่าแร่ธาตุอีกทอดหนึ่ง เขาจัดกลุ่มสัตว์ที่นักสัตววิทยาสมัยใหม่เรียกว่า สัตว์มีกระดูกสันหลัง ว่าเป็นสัตว์ตัวร้อน "มีเลือด" และต่ำกว่านั้นเป็นสัตว์ไม่มีกระดูกสันหลังตัวเย็นเป็น "สัตว์ไม่มีเลือด" สัตว์ที่มีเลือดยังแบ่งอีกเป็นสัตว์ที่ออกลูกเป็นตัว (สัตว์เลี้ยงลูกด้วยนม) และสัตว์ที่ออกลูกเป็นไข่ (สัตว์ปีก สัตว์เลื้อยคลานและปลา) สัตว์ที่ไม่มีเลือด ได้แก่ แมลง สัตว์พวกกุ้งกั้งปู ชั้นเซฟาโลพอด และมอลลัสกาเปลือกแข็ง เขาพบว่าสัตว์ไม่เข้ากับมาตราเส้นตรงเสียทีเดียว และหมายเหตุข้อยกเว้นต่าง ๆ เช่น ปลาฉลามมีรกเหมือนกับสัตว์สี่เท้า สำหรับนักชีววิทยาสมัยใหม่ คำอธิบายปรากฏการณ์ดังกล่าวที่อาริสโตเติลไม่ทราบคือ วิวัฒนาการลู่ออก เขาเชื่อว่าเหตุสุดท้ายที่เป็นจุดมุ่งหมายชี้นำกระบวนการธรรมชาติทั้งหมด ทัศนะอันตวิทยานี้ให้เหตุผลแก่ข้อมูลที่สังเกตได้ว่าเป็นการสำแดงซึ่งการออกแบบรูปนัย
วิญญาณ
จิตวิทยาของอาริสโตเติล ตามที่ระบุไว้ในศาสตรนิพนธ์ ว่าด้วยวิญญาณ (On the Soul, peri psychēs) กำหนดวิญญาณ (soul หรือ psyche) ไว้สามประเภท ได้แก่ วิญญาณส่วนอิสระ (vegetative soul), วิญญาณส่วนประสาทสัมผัส (sensitive soul), และวิญญาณส่วนเหตุผล (rational soul) จิตวิญญาณของมนุษย์มีอำนาจของประเภทอื่น คือ วิญญาณส่วนอิสระสามารถเติบโตและหล่อเลี้ยงตัวเองแล้ว วิญญาณส่วนประสาทสัมผัสสามารถรู้สัมผัสและเคลื่อนที่ได้ใกล้ ๆ แต่ส่วนที่เป็นเอกลักษณ์เฉพาะของมนุษย์ คือ วิญญาณส่วนเหตุผลมีความสามารถรับเข้ารูป (form) ของสิ่งอื่นและเปรียบเทียบโดยใช้สติปัญญาและเหตุผลได้
สำหรับอาริสโตเติล วิญญาณถือเป็นสิ่งมีชีวิตรูปหนึ่ง เพราะทุกสิ่งมีองค์ประกอบเป็นรูปและสสาร รูปของสิ่งมีชีวิตจึงได้รับมาจากสิ่งที่จำเพาะต่อสิ่งมีชีวิต เช่น ความสามารถริเริ่มการเคลื่อนไหว (หรือในกรณีพืช คือ การเติบโตและการแปลงสภาพทางเคมี ซึ่งอาริสโตเติลถือว่าเป็นการเคลื่อนไหวอย่างหนึ่ง) ในทางตรงข้ามกับนักปรัชญาเขา (แต่สอดคล้องกับชาวอียิปต์) เขาจัดจิตวิญญาณส่วนเหตุผลอยู่ในหัวใจ มิใช่สมอง นอกจากนี้ อาริสโตเติลยังขึ้นชื่อว่าแยกแยะประสาทสัมผัสกับความคิดออกจากกันด้วย
เชิงอรรถ
<references group="upper-alpha"/>
แหล่งข้อมูลอื่น
-384-322
จรวดสองส่วน
จรวดสองส่วน (two-stage-to-orbit; TSTO) หรือ two-stage rocket เป็นยานปล่อยจรวดสองขั้นตอน คือยานอวกาศที่มีสองขั้นตอนที่แตกต่างกันให้การขับเคลื่อนอย่างต่อเนื่องเพื่อให้ได้ความเร็วในการโคจร มันอยู่ตรงกลางระหว่างเครื่องปล่อยแบบสามขั้นตอนสู่วงโคจรและเครื่องยิงแบบขั้นตอนเดียวสู่วงโคจร (SSTO) แบบสมมุติฐาน
กอนสตันตีโนส มัฟโรปาโนส
กอนสตันตีโนส มัฟโรปาโนส (11 ธันวาคม ค.ศ. 1997 —) เป็นนักฟุตบอลชาวกรีก ปัจจุบันเล่นตำแหน่งกองหลังให้กับอาร์เซนอลในพรีเมียร์ลีก
จรวดสองส่วน
ในปล่อยตัว จรวดส่วนแรกมีหน้าที่ในการเร่งความเร็วของยาน เมื่อถึงจุดหนึ่ง ส่วนที่สองจะแยกออกจากส่วนแรกและยังคงโคจรอยู่ภายใต้แรงของตัวเอง
กอนสตันตีโนส มัฟโรปาโนส
อาร์เซนอล
ในวันที่ 4 มกราคม ค.ศ. 2018 มัฟโรปาโนสได้เซ็นสัญญากับอาร์เซนอลในพรีเมียร์ลีก ต่อมาในวันที่ 15 มกราคม มัฟโรปาโนสช่วยให้ทีม U-23 ของอาร์เซนอลเปิดบ้านเอาชนะชุดสำรองของแมนเชสเตอร์ยูไนเต็ดไปได้ 4–0 โดยได้ลงเล่นครบ 90 นาที ต่อมาในวันที่ 2 กุมภาพันธ์ เขาถูกเพิ่มในรายชื่อผู้เล่นในการแข่งขันยูฟ่ายูโรปาลีก รอบแพ้คัดออก และในวันที่ 29 เมษายน เขาลงเล่นพรีเมียร์นัดแรกในนัดที่อาร์เซนอลบุกแพ้แมนเชสเตอร์ยูไนเต็ดที่โอลด์แทรฟฟอร์ด 2–1 โดยผลงานการเล่นของเขาได้รับการชื่นชมจากแฟนบอล
ทีเอ็นเอ น็อกเอาต์ แท็กทีม แชมเปียนชิป
ทีเอ็นเอ น็อกเอาต์ แท็กทีม แชมเปียนชิป (TNA Knockouts Tag Team Championship) เป็นเข็มขัดแชมป์แทกทีมหญิงมวยปล้ำอาชีพจากโทเทิลนอนสต็อปแอคเชินเรสต์ลิง ก่อตั้งขึ้นเมื่อวันที่ 20 กันยายน ค.ศ. 2009
จรวดสองส่วน
ข้อได้เปรียบของระบบดังกล่าวที่เหนือกว่าจรวดตอนเดียวสู่วงโคจรคือ มวลแห้งส่วนใหญ่ของยานจะไม่ถูกส่งเข้าสู่วงโคจร ซึ่งจะช่วยลดต้นทุนที่เกี่ยวข้องกับการไปถึงความเร็ววงโคจร เนื่องจากโครงสร้างและมวลของเครื่องยนต์ส่วนใหญ่จะถูกขับออกมาและมวลของวงโคจรที่ใหญ่กว่าก็คือมวลน้ำหนักบรรทุก
ข้อได้เปรียบที่มากกว่าจรวดสามส่วนขึ้นไปคือ การลดความซับซ้อนและเหตุการณ์การแยกที่น้อยลงซึ่งแต่ละขั้นตอนจะเพิ่มต้นทุนและความเสี่ยงที่จะล้มเหลว
สโมสรวอลเลย์บอลนครนนท์
สโมสรวอลเลย์บอลทรีบรอดแบนด์ นครนนท์ เป็นสโมสรวอลเลย์บอลในประเทศไทย ซึ่งเป็นสโมสรที่สามารถเป็นแชมป์ไทยแลนด์ลีกในฤดูกาลแรกที่ก่อตั้งสโมสร ในฤดูกาล 2011-2012 และรองแชมป์ในฤดูกาล 2012-2013 เมื่อปีก่อนเพิ่งได้รองแชมป์วอลเลย์บอลไทยเดนมาร์คซูเปอร์ลีก ในฤดูกาลนี้สโมสรได้ผู้เล่นทีมชาติอย่าง ฑิชาญา บุญเลิศ, พิมพิชยา ก๊กรัมย์, จุฑารัตน์ มูลตรีพิลา และ ฑิชากร บุญเลิศ เป็นผู้เล่นหลัก ปัจจุบันมี นฤมล ขานอัน ทำหน้าที่เป็นกัปตันทีม
สีชุดแข่งขันสโมสร
ไทยแลนด์ลีก
ไทย-เดนมาร์ค ซูเปอร์ลีก
รายชื่อผู้เล่น
''ข้อมูล ณ เดือนธันวาคม พ.ศ. 2563''
ด้วยรักและหักหลัง
ด้วยรักและหักหลัง (อังกฤษ: P.S. I Hate You) เป็นละครโทรทัศน์ซีรีส์ของประเทศไทย ที่สร้างจากนิยาย วงกตดอกไม้ โดย ใบสน ออกอากาศทางช่องจีเอ็มเอ็มทีวีและย้อนหลังทางวิว ทุกวันจันทร์ - อังคาร เวลา 20:30 น. นำแสดงโดย ณิชาภัทร ฉัตรชัยพลรัตน์, พลอยชมพู ศุภทรัพย์, ชญานิษฐ์ ชาญสง่าเวช, ยงวรี อนิลบล, สรัลชนา อภิสมัยมงคล และ จุฑาพิชญ์ อินทรจันทร์
นักแสดง
=== นักแสดงหลัก ===
ดวงอาทิตย์เที่ยงคืน
ดวงอาทิตย์เที่ยงคืน คือ ปรากฏการณ์ธรรมชาติ ที่เกิดขึ้นในฤดูร้อนของทวีปยุโรปและบริเวณใกล้เคียง ทางตอนเหนือของเส้นอาร์กติกเซอร์เคิล และตอนใต้ของเส้นแอนตาร์กติกเซอร์เคิล ที่ดวงอาทิตย์ยังคงมองเห็นในเวลาเที่ยงคืน โดยมีโอกาสตามสภาพอากาศ ดวงอาทิตย์จะมองเห็นได้สำหรับอย่างต่อเนื่องตลอด 24 ชั่วโมงส่วนใหญ่ทางตอนเหนือของอาร์กติกเซอร์เคิลและตอนใต้ของแอนตาร์กติกเซอร์เคิล ดวงอาทิตย์เที่ยงคืนที่อาจเกิดขึ้นในจำนวนวันที่ไม่แน่นอน ไม่มีการตั้งถิ่นฐานของมนุษย์ถาวรทางตอนใต้ของขั้วโลกเหนือ ดังนั้นประเทศและดินแดนที่สามารถมองเห็นดวงอาทิตย์เที่ยงคืนได้จะจำกัดให้คนข้ามเส้นอาร์กติกเซอร์เคิล เช่น แคนาดา (ยูคอน, นูนาวุต), สหรัฐอเมริกา (อะแลสกา), เดนมาร์ก (กรีนแลนด์), นอร์เวย์, สวีเดน, ฟินแลนด์, รัสเซีย, ไอซ์แลนด์ โดยดินแดนของ นอร์เวย์ซึ่งตั้งอยู่ทางตอนเหนือของอาร์กติกเซอร์เคิลเป็นจุดที่ดวงอาทิตย์ไม่ได้ตกดินเป็นเวลายาวนานที่สุด (73 วัน) ในช่วงฤดู​​ร้อนในสฟาลบาร์
นอร์เวย์
สถานที่ที่ชมตะวันยามเที่ยงคืนได้เหมาะเจาะคือเมืองทรมเซอ ระหว่าง 16 พฤษภาคม-27 กรกฎาคม และสฟาลบาร์ ซึ่งเป็นหมู่เกาะกลางมหาสมุทรอาร์กติก ทางตอนเหนือของแผ่นดินใหญ่นอร์เวย์ขึ้นไปอีก 640 กิโลเมตร ระหว่าง 19 เมษายน-23 สิงหาคม
นอกจากนอร์เวย์ ดินแดนที่อยู่เหนือเส้นอาร์กติกเซอร์เคิล ประกอบด้วย อะลาสกา แคนาดา กรีนแลนด์ ไอซ์แลนด์ สวีเดน ฟินแลนด์ และดินแดนของรัสเซียอย่างบริเวณโนวาวา เซมล์ยา หรือมูร์มันสก์ ก็สามารถมองเห็นอาทิตย์เที่ยงคืนได้เหมือนกัน ทั้งนี้ดินแดนที่เคยมีบันทึกว่าเกิดปรากฏการณ์อาทิตย์เที่ยงคืนนานที่สุด คือทางปลายเหนือสุดของฟินแลนด์ ดวงอาทิตย์ไม่ตกดินนานถึง 73 วัน สำหรับการจัดเวลากลางวันกลางคืน ดวงอาทิตย์ไม่สร้างความสับสน เพราะว่าไปตามนาฬิกาเป็นปกติ
คณิตศาสตร์ญี่ปุ่น
คณิตศาสตร์ญี่ปุ่น หรือ วาซัง (和算, わさん) เป็นระบบเลขคณิตของญี่ปุ่น ที่สืบเชื้อสายมาจากคณิตศาสตร์ของจีนดั้งเดิม คำว่า "วาซัง" นี้ได้รับการบัญญัติขึ้นในสมัยเมจิ โดยใช้ในความหมายตรงข้ามกันกับ "โยซัง" (洋算) ที่หมายถึงคณิตศาสตร์ตะวันตก ซึ่งได้ถูกนำมาใช้ในเวลานั้น โดยส่วนใหญ่จะหมายถึงคณิตศาสตร์ ในสมัยเอโดะ แต่ก็หมายถึงคณิตศาสตร์โดยรวมตั้งแต่สมัยก่อนที่คณิตศาสตร์ตะวันตกจะเข้ามาด้วย โดยเฉพาะอย่างยิ่งหลังจากสมัยของทากากาซึ เซกิเป็นต้นมาได้มีการพัฒนาขึ้นเป็นอย่างมาก
วัดเวินไชยมงคล
วัดเวินไชยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขงในตำบลดอนตาล อำเภอดอนตาล จังหวัดมุกดาหาร มีพื้นที่ประมาณ 45 ไร่ ลักษณะเป็นเนินลาดลอนลูกคลื่น ในช่วงวันออกพรรษาของทุกปี เทศบาลดอนตาลจะจัดให้มีประเพณีไหลเรือไฟโบราณ บริเวณริมฝั่งโขงหน้าหาด
วัดเวินชัยมงคลเป็นโบราณสถานที่แบ่งออกเป็นหลายสมัย แบ่งได้คือสมัยก่อนประวัติศาสตร์ตอนปลาย โดยพบชิ้นส่วนภาชนะดินเผาเนื้อดินและตะกรันโลหะในพื้นที่ ส่วนสมัยประวัติศาสตร์ แบ่งออกได้เป็น 2 ช่วงเวลา คือสมัยแรกเริ่มประวัติศาสตร์ ได้แก่ หลักหินทราย จำนวน 2 หลัก ใบเสมาหินทราย พบจำนวน 12 ใบ ซึ่งเป็นหลักฐานสำคัญที่พบได้ในช่วงสมัยแรกเริ่มประวัติศาสตร์ในอีสาน และสมัยประวัติศาสตร์สมัยล้านช้างปัจจุบัน ได้แก่ เจดีย์วัดเวินไชยมงคลมีรูปแบบเจดีย์เป็นทรงสี่เหลี่ยมซ้อนชั้น เจดีย์ราย และหอพระ ซึ่งมีลักษณะสถาปัตยกรรมและศิลปกรรมแบบอีสานท้องถิ่น สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2480
อาคารเสนาสนะที่สำคัญ ได้แก่ เจดีย์ ศาลาอเนกประสงค์ หมู่กุฏิสงฆ์ สระน้ำ และศาลาท่าน้ำ พื้นที่ส่วนใหญ่มีต้นไม้ขึ้นรกครึ้ม หน้าดินค่อนข้างตื้น มีโขดหินโผล่เป็นลานหินในบางพื้นที่ หาดหินมีบริเวณกว้างโผล่ขึ้นมาในช่วงเวลาน้ำลดในหน้าแล้ง ประมาณเดือนมีนาคมถึงเมษายน
เรียวโกะ โอโนะ
เรียวโกะ โอโนะ ( 小野 涼子<rt>おの りょうこ</rt>, 22 มิถุนายน 1977 -) เป็นนักพากย์และนักแสดงละครเวทีชาวญี่ปุ่นเกิดที่จังหวัดคานางาวะ ส่วนสูง 169 ซม. เคยสังกัดเมาซูโปรโมชัน ปัจจุบันไม่ได้สังกัดสำนักงานนักพากย์ใด
ชื่อเรียวโกะ โอโนะเป็นชื่อจริง และเป็นชื่อในวงการที่ใช้เมื่อพากย์อนิเมะ แต่เมื่อพากย์เกมจะใช้ชื่อในวงการว่า นาซึนะ โกเงียว (五行 なずな) หรือ ริกกะ คิตามิ (北見 六花)
เจ้าหญิงซะกะฮิโตะ
เจ้าหญิงซะกะฮิโตะ (酒人内親王 (Sakahito-naishinnō) ; 1297 – 25 กันยายน 1372) เจ้าหญิงแห่งญี่ปุ่นโดยพระองค์เป็นพระราชธิดาใน จักรพรรดิโคนิง จักรพรรดิองค์ที่ 49 ที่ประสูติแต่ เจ้าหญิงอิโนะเอะ ซึ่งเป็น โคโง หรือจักรพรรดินี
เมื่อพระราชบิดาขึ้นสืบราชบัลลังก์เป็น จักรพรรดิญี่ปุ่น ก็ได้สถาปนาเจ้าหญิงซะกะฮิโตะเป็น ไซโอ หรือหัวหน้านักบวชหญิงแห่ง ศาลเจ้าอิเสะ องค์ที่ 21 เมื่อ พ.ศ. 1315 ขณะพระชนมายุเพียง 18 พรรษา
เมื่อเจ้าหญิงอิโนะเอะและ เจ้าชายโอะซะเบะ อดีตรัชทายาทผู้เป็นพระอนุชาสิ้นพระชนม์ใน พ.ศ. 1318 เจ้าหญิงซะกะฮิโตะก็ได้เข้าพิธีอภิเษกเป็นเจ้าหญิงพระชายาใน เจ้าชายยะมะเบะ พระเชษฐาต่างพระมารดาที่รัชทายาทองค์ใหม่เมื่อพระชนมายุ 20 พรรษาซึ่งต่อมาขึ้นสืบราชบัลลังก์เป็น จักรพรรดิคัมมุ จักรพรรดิองค์ที่ 50 โดยตามหลักฐานที่ได้มีการบันทึกไว้กล่าวว่าอดีตจักรพรรดิโคนิงพยายามที่จะผลักดันเจ้าหญิงซะกะฮิโตะให้เป็นจักรพรรดินีนาถขึ้นปกครองประเทศแต่ไม่สำเร็จ
เส้นเมริเดียนที่ 25 องศาตะวันตก
เส้นเมริเดียนที่ 25 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก ประเทศกาบูเวร์ดี มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 25 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 155 องศาตะวันออก
ในแอนตาร์กติกา เส้นเมริเดียนนี้หมายถึงเส้นเขตแดนทางตะวันออกสุดของดินแดนอ้างสิทธิ์โดยอาร์เจนตินา ซึ่งผ่านเข้าไปในอ้างสิทธิ์โดยสหราชอาณาจักร ซึ่งส่วนนี้เป็นพื้นที่ทับซ้อนกัน
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 25 องศาตะวันตกลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇬🇱 ! scope="row" style="background:#b0e0e6;" | อินดีเพนเดนซ์ฟยอร์ด ! scope="row" | 🇬🇱 ! scope="row" style="background:#b0e0e6;" | เฮเกนฟยอร์ด ! scope="row" | 🇬🇱 ! scope="row" style="background:#b0e0e6;" | สกอเรสบีซันด์ ! scope="row" | 🇬🇱 ! scope="row" style="background:#b0e0e6;" | มหาสมุทรแอตแลนติก ! scope="row" | 🇨🇻 ! scope="row" style="background:#b0e0e6;" | มหาสมุทรแอตแลนติก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
วอลเลย์บอลชายชิงแชมป์โลก 2014 รอบคัดเลือก โซนแอฟริกา
วอลเลย์บอลชายชิงแชมป์โลก 2014 รอบคัดเลือก (ซีเอวีบี)  เป็นการแข่งขันวอลเลย์บอลชายชิงแชมป์โลกเพื่อหาสมาชิก 4 ประเทศ เข้าร่วมการแข่งขัน ที่ประเทศโปแลนด์
การแบ่งกลุ่ม
44 ทีมชาติสมาชิกซีเอวีบี จะเข้าร่วมการคัดเลือก (มี 11 ทีมที่ขอถอนทีมออกจากการแข่งขัน) โดยการแข่งของแต่ละทีมมีการกระจายไปตามตำแหน่งทางภูมิภาคต่างๆ
ยูกิ โอโนะ
ยูกิ โอโนะ ( 小野 友樹<rt>おの ゆうき</rt> ,22 มิถุนายน ค.ศ. 1984 – ) เป็นนักพากย์และนักร้องชายชาวญี่ปุ่น เกิดที่นครชิซูโอกะ จังหวัดชิซูโอกะ จบการศึกษาจากมหาวิทยาลัยวาเซดะ ส่วนสูง 167 ซม.
กอร์ดอน แรมซีย์
กอร์ดอน เจมส์ แรมซีย์ จูเนียร์ (Gordon James Ramsay, Jr., OBE) เกิดเมื่อวันที่ 8 พฤศจิกายน ค.ศ. 1966 เป็นเชฟชาวบริติช เจ้าของร้านอาหาร ร้านอาหารของเขาเคยได้รับรางวัลดาวมิชลิน 15 ดาว ตอนนี้เหลือ 14 ดาว เรสเตอรองกอร์ดอนแรมซีย์ (Restaurant Gordon Ramsay) ร้านอาหารที่เป็นเหมือนลายเซ็นของเขาในย่านเชลซีของกรุงลอนดอน ได้รับดาวมิชลิน 15 ดาวตั้งแต่ปี ค.ศ. 2001 แรมซีย์เป็นที่รู้จักกันดีในฐานะพิธีกรที่เกี่ยวกับการแข่งขันทำอาหารเช่น เฮลส์คิตเชน (Hell's Kitchen) ของอังกฤษ เดอะเอฟเวิร์ด (The F Word) และ แรมซีส์คิตเชนไนต์แมส์ (Ramsay's Kitchen Nightmares) ตลอดจน เฮลส์คิตเชน ฉบับอเมริกัน คิตเชนไนต์แมส์ (Kitchen Nightmares) มาสเตอร์เชฟ (MasterChef) มาสเตอร์เชฟจูเนียร์ (MasterChef Junior) และ โฮเทลเฮลล์ (Hotel Hell)
แหล่งข้อมูลอื่น
1966
ทากากาซุ เซกิ
ชีวประวัติ
ทากากาซึ เซกิเกิดที่เมืองฟูจิโอกะจังหวัดกุมมะ แต่ไม่มีข้อมูลบอกแน่ชัดว่าเกิดในปีใด
เขาได้ล้มป่วยและเสียชีวิตในวันที่ 5 ธันวาคม 1708 (24 ตุลาคม ตามปฏิทินเก่า) และถูกฝังที่วัดโจริง ที่ย่านเบนเตนโจว เขตชินจูกุ
แมคดอนเนลล์ดักลาส
แมคดอนเนลล์ดักลาส (McDonnell Douglas) (MD) เป็นบริษัทผลิตเครื่องบิน ก่อตั้งที่นครเซ็นต์หลุยส์ รัฐมิสซูรี สหรัฐอเมริกา ในวันที่ 28 เมษายน พ.ศ. 2519 และปิดกิจการลงเมื่อวันที่ 1 สิงหาคม พ.ศ. 2540 โดยบริษัทโบอิง ได้ทำการซื้อกิจการกับบริษัทแมคดอนเนลล์ดักลาสรวมเข้ากับโบอิง ด้วยมูลค่าทั้งสิ้น 13,000 ล้านบาท
เครื่องบินที่มีชื่อเสียงของแมคดอนเนลล์ดักลาส ได้แก่ MD-11 MD-80 MD-90 เป็นต้น นอกจากจะเป็นผู้ผลิตเครื่องบินโดยสารแล้ว แมคดอนเนลล์ดักลาส ยังเป็นผู้ผลิตเครื่องบินรบ เอฟ-4 เอฟ-15 เอฟ-18 เฮลิคอปเตอร์อาพาเช่  รวมทั้งจรวดฮาร์พูน และ โทมาฮอว์ก
สโมสรฟุตบอลช็อนบุกฮุนไดมอเตอส์
ช็อนบุกฮุนไดมอเตอส์ (전북 현대 모터스 FC; Jeonbuk Hyundai Motors FC, ช็อนบุกฮย็อนแดมอเตอส์) เป็นสโมสรฟุตบอลอาชีพตั้งอยู่ในจังหวัดจ็อลลาเหนือ, ประเทศเกาหลีใต้ สนามเหย้าของสโมสรชื่อชอนจูเวิลด์คัพสเตเดียม มีความจุที่นั่งทั้งหมด 43,348 ที่นั่ง ตั้งอยู่ที่เมืองชอนจู ซี่งเป็นเมืองหลวงของจังหวัดจ็อลลาเหนือ สโมสรสามารถเลื่อนชั้นขึ้นมาอยู่ เคลีก ลีกฟุตบอลอาชีพสูงของเกาหลีใต้เมื่อปี ค.ศ. 2009 และสโมสรเคยเข้าร่วมการแข่งขันในเอเอฟซีแชมเปียนส์ลีก รายการฟุตบอลชิงแชมป์สโมสรเอเชียที่ใหญ่ที่สุดและเป็นแชมป์ได้ในปี ค.ศ. 2006 และเป็นสโมสรแรกจากเอเชียตะวันออกที่สามารถคว้าแชมป์เอเอฟซีแชมเปียนส์ลีกได้นับตั้งแต่เปลี่ยนกฏกติกาใหม่ในปี ค.ศ. 2003 และได้มีสิทธิไปเล่นในฟุตบอลชิงแชมป์สโมสรโลก ในปี 2006 ที่ประเทศญี่ปุ่น กับแชมป์ฟุตบอลสโมสรของแต่ละทวีป